
Ամերիկայի Միացյալ Նահանգները կոռուպցիայի դեմ պայքարում Հայաստանի իշխանություններից առավել  վճռական քայլեր է ակնկալում։ «Ա1+»-ի հետ զրույցում Հայաստանում դեսպան Ռիչարդ Միլսն ասել է, որ   ակնկալում է քաղաքական, տնտեսական, ազդեցիկ կապեր ունեցող մարդկանց վերաբերյալ գործեր, ովքեր միգուցե ներգրավված են կոռուպցիոն գործարքների մեջ:


«Միացյալ նահանգների կառավարությունը ցանկանում է ի վերջո արդյունքներ տեսնել կոռուպցիայի դեմ պայքարում։ Վարչապետի պաշտոնավարման ժամանակահատվածում տեսել ենք կոռուպցիայի հետ կապված գործեր դատավորների նկատմամբ։ Այդ գործերը դեռ քննության ընթացքում են, և դրանց վերջնական հանգուցալուծումը չկա։ Պետք է լինեն այլ գործեր ևս՝ քաղաքական, տնտեսական, ազդեցիկ կապեր ունեցող մարդկանց վերաբերյալ, ովքեր միգուցե ներգրավված են կոռուպցիայի հետ կապված գործերում», - աել է դեսպան Միլսը։


Նա նշել է նաեւ, որ ամեն տարի ԱՄՆ-ն 3 միլիոն դոլարի օգնություն է տրամադրում Հայաստանի իրավական համակարգին։ Բայց Հայաստանի քաղաքացիներն էական փոփոխություններ չեն զգում։ 


 Մանրամասները` սկզբնաղբյուրում
